МАКIУЭ ГЪАЩIЭР

МакIуэ гъащIэр, укIэлъыIэбэурэ,
Нэсакъым, жыпIэурэ – блэкIау къыщIокI. 
Мазэ ныкъуэм гухэлъхэр жепIэурэ,
Изыбзэ хъуауэ, нэкIуплъу къыкъуокI.

МакIуэ гъащIэр, укIэлъыIэбэурэ,
Нэсакъым, жыпIэурэ – блэкIау къыщIокI.
Гъэмахуэ жэщым укIэлъыплъурэ,
Дунейр фагъуэу, бжьыхьэкIэу нэху къокI.

МакIуэ гъащIэр, укIэлъыIэбэурэ, 
Нэсакъым жыпIэурэ – блэкIау къыщIокI.
Зэманыр гушыIэ къыпфIэщIурэ,
Жылэ хэпсари гъужауэ къыхокI.

МакIуэ гъащIэр, укIэлъыIэбэурэ,
Нэсакъым, жыпIэурэ – блэкIау къыщIокI.
Пщэдей махуэм пэкIуэн уи гугъэурэ,
Гу щумыхуэурэ дакъикъэхэр блокI.

КЪЭЗАН (Г ЪЫДЭ) ФАТIИМЭТ